আবুবকর সিদ্দিক (১৯ আগস্ট ১৯৩৪– ২৮ ডিসেম্বর ২০২৩) একজন বাংলাদেশী কবি, ঔপন্যাসিক, ছোটগল্পকার ও সমালোচক।   জন্ম ও শৈশব  আবুবকর সিদ্দিক ১৯৩৪ সালের ১৯ আগস্ট (২ ভাদ্র ১৩৪১) রবিবার, বাগেরহাটের গোটাপাড়া গ্রামে জন্মগ্রহণ করেন। তার পিতা মতিয়র রহমান পাটোয়ারী ছিলেন সরকারি চাকুরিজীবী এবং মা মতিবিবি ছিলেন গৃহিণী। তার পৈতৃক নিবাস ছিল বাগেরহাট জেলার বৈটপুর গ্রামে।  পিতার সরকারি চাকরির সুবাদে ১৯৩৫ থেকে তিনি হুগলি শহরে বসবাস করতে থাকেন। ১৯৪৩ সালে তার পিতা বর্ধমানে বদলি হয়ে গেলে তিনিও সেখানে চলে যান।   শিক্ষা জীবন  ১৯৫২ সালে আবুবকর বাগেরহাট মাধ্যমিক সরকারি উচ্চ বিদ্যালয় থেকে মাধ্যমিক শিক্ষা সম্পন্ন করে সরকারি পিসি কলেজে ভর্তি হন। সেখান থেকে ১৯৫৪ সালে উচ্চমাধ্যমিক এবং ১৯৫৬ সালে স্নাতক ডিগ্রি অর্জন করেন। এরপর তিনি ঢাকা বিশ্ববিদ্যালয়ে ভর্তি হন এবং ১৯৫৮ সালে বাংলায় স্নাতকোত্তর ডিগ্রি লাভ করেন।   কর্মজীবন  স্নাতকোত্তর সম্পন্ন করে আবুবকর শিক্ষকতা পেশায় নিয়োজিত হন। প্রথমে চাখার ফজলুল হক কলেজে শিক্ষকতা শুরু করলেও পরবর্তীতে ব্রজলাল কলেজ, প্রফুল্ল চন্দ্র কলেজ, ফকিরহাট কলেজ ও কুষ্টিয়া সরকারি কলেজে শিক্ষকতা করেন। এরপর দীর্ঘদিন তিনি রাজশাহী বিশ্ববিদ্যালয়ের বাংলা বিভাগে অধ্যাপনা করেন। ১৯৯৪ খ্রিষ্টাব্দের ৭ জুলাই সহযোগী অধ্যাপক হিসেবে তিনি রাজশাহী বিশ্ববিদ্যালয় থেকে অবসর গ্রহণ করেন। এরপর ঢাকার নটর ডেম কলেজ এবং কুইন্স বিশ্ববিদ্যালয়ে বাংলা বিভাগে অধ্যাপনা করেন।   কর্ম    উপন্যাস    জলরক্ষস (১৯৮৫)   খরাদাহ (১৯৮৭)   বারুদপোড়া প্রহর (১৯৬৬)  একাত্তরের হৃদভস্ম (১৯৯৭)    ছোটগল্পগ্রন্থ   ভূমিহীন দেশ (১৯৮৫)  চরবিনাশকাল (১৯৮৭)  মরে বাঁচার স্বাধীনতা (১৯৮৭)  কুয়ো থেকে বেরিয়ে (১৯৯৪)  ছায়াপ্রধান অঘ্রান (২০০০)   কাব্যগ্রন্থ   ধবল দুধের স্বরগ্রাম (১৯৬৯)  বিনিদ্র কালের ভেলা (১৯৭৬)  হে লোকসভ্যতা (১৯৮৪)  মানুষ তোমার বিক্ষত দিন (১৯৮৬)  হেমন্তের সোনালতা (১৯৮৮)  নিজস্ব এই মাতৃভাষায় (১৯৯৭)  কালো কালো মেহনতী পাখি (২০০০)  কংকালে অলংকার দিয়ো (২০০১)  শ্যামল যাযাবর (২০০০)  মানব হাড়ের হিম ও বিদ্যুত (২০০২)  মনীষাকে ডেকে ডেকে (২০০২)  আমার যত রক্তফোঁটা (২০০২)  শ্রেষ্ঠ কবিতা (২০০২)  কবিতা কোব্রামালা (২০০৫)  বৃষ্টির কথা বলি বীজের কথা বলি (২০০৬)  এইসব ভ্রুণশস্য (২০০৭)  বাভী (২০০৮)  নদীহারা মানুষের কথা (২০০৮)  হট্টমালা (২০০১)ছড়াগ্রন্থ   পুরস্কার   বাংলা একাডেমি সাহিত্য পুরস্কার (১৯৮৮)   মযহারুল ইসলাম কবিতা পুরস্কার (২০১৬)  বাংলাদেশ কথাশিল্পী সংসদ পুরস্কার  বঙ্গভাষা সংস্কৃতি প্রচার সমিতি পুরস্কার (কলকাতা)  খুলনা সাহিত্য পরিষদ পুরস্কার  বাগেরহাট ফাউন্ডেশন পুরস্কার  ঋষিজ পদক  বাংলাদেশ লেখিকা সংঘ স্বর্ণপদক   ব্যক্তিগত জীবন  আবুবকর সিদ্দিক এক ছেলে ও পাঁচ মেয়ের জনক ছিলেন। তার মেয়ে বিদিশা এরশাদ ছিলেন হুসেইন মুহম্মদ এরশাদের স্ত্রী।   মৃত্যু  আবুবকর সিদ্দিক ২০২৩ সালের ২৮ ডিসেম্বর খুলনার সিটি হাসপাতালে মৃত্যুবরণ করেন। সেদিন শহীদ হাদিস পার্কে জানাজা শেষে তাকে খুলনার টুটপাড়া কবরস্থানে সমাহিত করা হয়।   তথ্যসূত্র   বিষয়শ্রেণী:সামগ্রিক অবদানে বাংলা একাডেমি সাহিত্য পুরস্কার বিজয়ী বিষয়শ্রেণী:১৯৩৪-এ জন্ম বিষয়শ্রেণী:বাঙালি ঔপন্যাসিক বিষয়শ্রেণী:বাংলা ভাষার লেখক বিষয়শ্রেণী:বাঙালি লেখক বিষয়শ্রেণী:বাংলাদেশী পুরুষ ঔপন্যাসিক বিষয়শ্রেণী:অপর্যালোচিত অনুবাদসহ পাতা বিষয়শ্রেণী:বাংলাদেশী পুরুষ কবি বিষয়শ্রেণী:বাগেরহাট জেলার ব্যক্তি বিষয়শ্রেণী:নটর ডেম কলেজ, ঢাকার শিক্ষক বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কুষ্টিয়া সরকারি কলেজের শিক্ষক বিষয়শ্রেণী:সরকারি ব্রজলাল কলেজের শিক্ষক বিষয়শ্রেণী:মযহারুল ইসলাম কবিতা পুরস্কার বিজয়ী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:সরকারি প্রফুল্ল চন্দ্র কলেজের প্রাক্তন শিক্ষার্থী বিষয়শ্রেণী:২০২৩-এ মৃত্যু বিষয়শ্রেণী:সরকারি প্রফুল্ল চন্দ্র কলেজের শিক্ষক